**Листи на чекање**

**Што се специјалистички клиники?**

Специјалистичките клиники се медицински клиники каде можете да ве видат доктори-специјалисти, професионалци од здруженото здравство (allied health) или медицински сестри, поради некој конкретен здравствен проблем. За да ве види специјалист, треба да имате упат (referral) од вашиот доктор по општа пракса (GP) или семеен доктор, или од некој друг здравствен работник. Специјалистичките клиники исто така се викаат ‘outpatient’ клиники.

**Зошто сум на листа на чекање?**

Вие сте на листа на чекање да ве види доктор или друг здравствен професионалец во врска со некој ваш здравствен проблем, бидејќи во моментов нема слободен термин за преглед. Во некои клиники листите на чекање се куси, а во други се долги.

**Како може мојот преглед да биде поскоро?**

Ако сакате да имате преглед поскоро, може да одберете специјалист да видите приватно. Исто така можете да побарате од вашиот доктор да ви даде упат за друга болница.

**Што ако не сакам или нема потреба да останам на листата на чекање?**

Ве молиме да нѝ речете ако нема потреба да останете на листата на чекање. На пример, ако веќе сте имале преглед во друга болница. Тоа ќе нѝ помогне нашата листа на чекање да ја направиме покуса и некого да прегледаме порано.

**Како ќе дознам за мојот преглед?**

Ние ќе ви се јавиме по телефон, или ќе ви пратиме писмо или SMS порака, за да ве известиме дека има слободен термин за преглед. Ќе ви речеме што треба да донесете на прегледот.

**Што ако дојде до промена на моето здравје или состојба?**

Ако дојде до промена на вашата здравствена состојба, ве молиме отидете кај вашиот доктор. Во итна ситуација, отидете во најблиското болничко одделение за итни случаи (emergency room).

**Што ако дојде до промена на моите податоци за контакт додека сум на листа на чекање?**

Важно е да ги имаме вашите сегашни податоци, за да можеме да стапиме во контакт со вас. Ве молиме да нѝ се јавите по телефон или пратите имејл порака ако дојде до промена на вашите податоци за контакт. На пример, ако се преселите или го смените телефонскиот број.

**Што ако го сменам мојот GP?**

Ние треба исто така да стапиме во контакт со вашиот GP,за да му пратиме информации за вашата нега. Ве молиме да нѝ речете ако го смените вашиот GP додека сте на листа на чекање.

**Што ако ми треба дополнителна поддршка?**

Ве молиме да нѝ речете ако

* Имате попреченост (disability)
* Ви треба преведувач или друга културолошка поддршка
* Ви треба помош во врска со превозот

Информациите за вашата нега ќе ги споделиме со вашиот GP и со други здравствени работници вклучени во вашата нега.